text: সাইফ চন্দনের 'ওস্তাদ' | Alokito Sakal
  সাইফ চন্দনের 'ওস্তাদ'
  প্রকাশিত : ০৬:৩৫ AM, ২৬ সেপ্টেম্বর ২০১৯ বৃহস্পতিবার ৩৮০ বার পঠিত
  চলতি বছরের মাঝামাঝি সময়ে মুক্তি পেয়েছিল সাইফ চন্দন পরিচালিত 'আব্বাস' ছবিটি। ছবিতে অভিনয় করেছিলেন চিত্রনায়ক নিরব ও সোহানা সাবা। দর্শকমহলে বেশ সাড়া পেয়েছিল ছবিটি।
  আব্বাসের সাফল্যের পর এবার নির্মাতা তার নতুন ছবির ঘোষণা দিয়েছেন সম্প্রতি। শুরু করতে যাচ্ছেন তার নতুন সিনেমা। ছবির নাম 'ওস্তাদ'। রোমান্টিক-অ্যকশন ঘরানার সিনেমা হবে এটি।
  সাইফ চন্দন জানান, 'আব্বাস' ছবির গল্প ছিল পুরাণ ঢাকার। এবারও তেমন কিছু হবে-ভাবলে ভুল করবে চলচ্চিত্র প্রেমীরা। এবারের পরিসর আরও একটু বড়। তবে পুরান ঢাকার কোনো চরিত্র থাকতে পারে ছবিতে। সেই বুড়িগঙ্গা চলে আসতে পারে ঘটনার প্রয়োজনে।
  অক্টোবরের শেষ নাগাদ শুরু হবে ছবির শুটিং। তবে ছবিতে কারা অভিনয় করবেন এখনই জানাতে চাননা নির্মাতা। অক্টোবরের মাঝামাঝি সময়ে আয়োজন করে ঘোষণা দেওয়া হবে এ বিষয়ে। তবে জানা যায়, ছবিতে দেখা যেতে পারে ঢাকাই ছবির জনপ্রিয় এক নায়ক এবং ওপার বাংলার এক নায়িকাকে।